ѕѣлѡ̀ ты̀ жела́й напа́сти, я́кѡ да посе́мъ претерпи́ши ю̀: нижѐ да себѐ са́мъ вме́щеши въ ню̀, но попуще́нную смотри́тельнѡ ѿ гдс̑а благода́рнѡ да претерпѣва́еши: и гдс̑ь бо на́съ учя̀, и показу́я человѣ́ческое, моля́ся ѻц҃у̀ глаго́лаше:ѻ́ч҃е! а́ще возмо́жно є́сть, да мимои́детъ ѿ менѐ ча́ша сія̀ : исхожда́ше мно́гажды, и храня́шеся напа́сти: и па́ки же показу́я благоизволи́тельное и благопослушли́вое, глаго́лаше: ѻба́че, не моя̀ во́ля, но твоя̀ да бу́детъ